North American B-25 Mitchell
De North American B-25 Mitchell wie in Amerikaanske middelswiere twamotorige bommesmiter. Yn de Twadde Wrâldkriich waard se op alle fronten ynset, mat it meast boppe de Stille Oseaan. Der hawwe yn de rin fan de oarloch tal fan oanpaste ferzjes tsjinne. Nei de oarloch hat it deugdlik tastel by tal fan oare loftmachten tsjinne. De B-25 hat totaal sa'n 40 jier operasjoneel west. De B-25 waard ferneamd nei generaal Billy Mitchell, in pionier op it mêd fan de Amerikaanske militêre fleanderij. Doe't de produksje fan de Mitchell ophold, wiene der benei 10.000, yn tal fan farianten, fan makke.

De earste B-25 hie in geskutskoepel op de romp foaroan by de cockpit en oan beide kanten fan de romp geskutsramen en in frijwat platte búkkoepel. Under en oan de sydkanten fan de cockpit sieten 3 kear twa 12,7 mm mitrailleurs dy't nei foaren rjochte wiene.

De B-25 dy't april 1942 de ferneamde oanfal op Tokio útfierden, laat troch Doolittle en bedoeld om Japan in morele wan op 'e bealch te jaan, of faaks mear om de Amerikanen in hert ûnder de riem te stekken, wienen B-25's fan dat type. Sy gienen fan it fleandekskip "USS Hornet (CV-8)" de loft yn, útsûnderlik omdat de tastellen dêr net foar ûntwurpen wienen.

Yn de Slach by Midway wienen it B-25s dy't it Japanske fleandekskip "Akagi" útskeakelen.

Mitchell C 
Fan de C-ferzje ôf oan krigen de B-25's in geskutsnoaskoepel, wat de "gewoane" B-25 net hie. De geskutskoepel boppe op de romp kaam mids-efter te stean en de B-25 C hie no in sturtskutterspost yn it plak fan de geskutsramen. De bûkskutterspost ûntbruts by dizze ferzje.

Techyske feiten en prestaasjes B-25 J 

Rol: Middelswiere bommesmiter
Bemanning: 6 (2 piloaten, navigator/bomrjochter, koepelskutter/boardwurktúchkundige, radio-telegrafist/skutter, sturtskutter)
Lingte: 16,10
Hichte: 4,80
Spanwiidte: 20,60
Wjukoerflak: 57
Leechgewicht: 9580 kg
Brânstof: 15200 kg
Maksgewicht: 19000 kg
Motor: 2× Wright R-2600 "Cyclone" radiaalmotoren, 1850 hk it stik
Topfaasje: 442 km/o
Krúsfaasje: 370 km/o
Fleanbrik: 4300 km
Aksjeradius: 2170 km
Tsjinstplafond: 7600 m
Klimfaasje: 4 m/sek
Boardgeskut: 12 × 12,7 (.50) mm masinegewearen
Bomlading:  2700 kg

Galery

Amerikaanske bommesmiter
Amerikaanske fleanmasine yn de Twadde Wrâldkriich
Yntroduksje út 1940